 شكون هو الصحابي اللي ملقب بأمير المدائن ؟

هو سلمان الفارسي او سلمان المحمدي. توفى سنه 33 هجريه. هو صحابي ومولى من موالي النبي محمد صلى الله عليه وسلم. واحد من رواة الحديث النبوي. هو اول الفرس اللي دخل للاسلام. اصلو من بلاد فارس. ترك الاهل ديالو و البلد ديالو وهو تايبحث وراء المعرفه والدين الحق. فانتقل بين البلدان باش يتلاقى مع الرجال الصالحين من القساوسه حتى كلمو واحد على ظهور نبي فبلاد العرب من بعد ما توفاوا كل الصالحين المسيحيين. كان غادي يمشي لعند الرسول صلى الله عليه وسلم ولكن القوم من بني كلب اللي كانوا غادي يوصلوه لبلاد العرب غدروا به وباعوه ليهودي من وادي القرى اللي اشراه يهودي اخر فيثرب من بني قريظه. ولما هاجر النبي صلى الله عليه وسلم, سمع بيه سلمان، فسارع باش يتحقق من العلامات انه النبي اللي كيبحث عليه. وعاونو النبي صلى الله عليه وسلم باش يسترجع الحريه ديالو. شهد غزوه الخندق وهو اللي نصح باش يحفروا الخندق باش يحميوا المدينه من قريش والحلفاء دياولها وشهد عده احداث اخرى. وبعد الوفاه ديال الرسول صلى الله عليه وسلم شهد الفتح ديال بلاد فارس وتولى اماره المدائن فالخلافه ديال عمر بن الخطاب حتى توفى فالخلافه ديال عثمان بن عفان